Uldevene

Uldevene bija Daugavas līvu Lielvārdes pilsnovada vecākais, kas arī pēc vācu nostiprināšanās Lielvārdes Dievukalnā palicis līvu pils un reizē novada vecākais. 1213. gadā lietuviešu sirotāji sagūstīja Uldeveni, bet Zobenbrāļu ordenis viņu izpirka no gūsta.

Kopš 1997. gada Rembates parkā pie Daugavas mākslinieks Agris Liepiņš no jauna uzcēla koka pili, kas varētu izskatīties kā Lielvārdes novada virsaiša Uldevenes rezidence.
2024. gada jūlijā Ogres novada domes deputāti nolēma par 15 000 eiro iegādāties mākslinieku Agra un Ināras Liepiņu ģimenes veidoto ekspozīciju, kā arī saglabāt pili pašvaldības pārziņā.Ogres novada pašvaldība par 15 000 eiro pirks ekspozīciju senlatviešu koka pilī Uldevene (precizēts) lsm.lv 2024. gada 25. jūlijā

 Personvārds 
Personvārda "Uldevene" nozīme varētu būt vai nu “liela auguma cilvēks”, vai “ilgdzīvotājs” (Alvre 1984). Rainis par "tautas dziesmu piecos cēlienos" dēvētajā lugā "Pūt, vējiņi!" (1905) par Uldi nosaucis bagātu Vidzemes puses precinieku, kas pāri Daugavai ieradies Kurzemes puses sētā. Kopš tā laika Uldis ir viens no populārākajiem latviešu personvārdiem.

 13. gadsimta Latvijas nominālie un faktiskie valdnieki Uldevenes laikā 
Atbilstoši viduslaiku politiskajām tradīcijām katrai Senlatvijas zemei bija savs faktiskais valdnieks, kas atradās vasaļattiecībās ar savu feodālo senioru. Pakļaujoties savam senioram, vasalis ieguva savu zemi, vai daļu no tās atpakaļ kā lēni. Lielvārdes līvu vecākais sākotnēji bija Polockas kņaza Valdemāra vasalis, bet 1201. gadā Lielvārdes līvu zemi Livonijas bīskaps Alberts izlēņoja savam vasalim Daniēlam. Saskaņā ar Jersikas miera līgumu Polocka tikai 1212. gadā atteicās no pretenzijām uz Līvzemi.

 Atsauces 

 Ārējās saites 
 Uldevenes pils rekonstrukcija Lielvārdē
 Mājaslapa 

Kategorija:Valdnieki Latvijas teritorijā
Kategorija:Latvijas vēsture
Kategorija:Livonija
Kategorija:Lībieši